Document ID: 31991R1273

ΚΑΝΟΝΙΣΜΟΣ ( ΕΟΚ ) αριθ . 1273/91 ΤΗΣ ΕΠΙΤΡΟΠΗΣ της 15ης Μαΐου 1991 για τον καθορισμό των ποσών των ενισχύσεων και της μέγιστης διάρκειας της ιδιωτικής αποθεματοποίησης αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 7α παράγραφος 1 πρώτο εδάφιο και παράγραφος 3,
Εκτιμώντας :
ότι ο κανονισμός ( ΕΟΚ ) αριθ . 777/87 του Συμβουλίου της 16ης Μαρτίου 1987 για την τροποποίηση του καθεστώτος των αγορών στην παρέμβαση για το βούτυρο και το αποκορυφωμένο γάλα σε σκόνη ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), καθορίζει τα κριτήρια με τα οποία είναι δυνατό να ανασταλούν, μέχρι το τέλος της όγδοης περιόδου 12 μηνών από την εφαρμογή του καθεστώτος της συμπληρωματικής εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68, οι αγορές αποκορυφωμένου γάλακτος σε σκόνη από τους οργανισμούς παρέμβασης - ότι ο κανονισμός ( ΕΟΚ ) αριθ . 1362/87 της Επιτροπής ( 5 ), όπως τροποποιήθηκε από τον κανονισμό ( ΕΟΚ ) αριθ . 3493/88 ( 6 ), καθορίζει τις λεπτομέρειες εφαρμογής του -
ότι πληρούται ο όρος που προβλέπει το άρθρο 1 παράγραφος 2 του κανονισμού ( ΕΟΚ ) αριθ . 777/87 για την αναστολή των αγορών αποκορυφωμένου γάλακτος σε σκόνη που προβλέπει το άρθρο 7 παράγραφος 1 του κανονισμού ( ΕΟΚ ) αριθ . 804/68 - ότι ο κανονισμός ( ΕΟΚ ) αριθ . 1159/91 της Επιτροπής ( 7 ) προβλέπει την αναστολή των εν λόγω αγορών -
ότι, σύμφωνα με το άρθρο 7α του κανονισμού ( ΕΟΚ ) αριθ . 804/68, το άρθρο 4 παράγραφος 1 του κανονισμού ( ΕΟΚ ) αριθ . 1362/87 προβλέπει ότι, κατά τη στιγμή της λήψης της απόφασης για την αναστολή των παραπάνω αγορών, πρέπει να καθοριστούν τα ποσά των ενισχύσεων για την ιδιωτική αποθεματοποίηση αποκορυφωμένου γάλακτος σε σκόνη καθώς και η μέγιστη διάρκεια της αποθεματοποίησής τους - ότι, κατά τον υπολογισμό των ποσών των εν λόγω ενισχύσεων, πρέπει να ληφθεί υπόψη ότι οι τιμές παρέμβασης στην Ισπανία και στην Πορτογαλία είναι διαφορετικές από τις κοινές τιμές -
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
1 . Τα ποσά των ενισχύσεων που προβλέπονται στο άρθρο 4 παράγραφος 1 του κανονισμού ( ΕΟΚ ) αριθ . 1362/87 είναι τα ακόλουθα :
- Κοινότητα των Δέκα : 0,35 Ecu ανά τόνο και ανά ημέρα,
- Ισπανία : 0,44 Ecu ανά τόνο και ανά ημέρα,
- Πορτογαλία : 0,44 Ecu ανά τόνο και ανά ημέρα .
2 . Η μέγιστη διάρκεια της συμβατικής αποθεματοποίησης στο πλαίσιο του εν λόγω κανονισμού καθορίζεται σε 150 ημέρες . Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από τις 6 Μαΐου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 15 Μαΐου 1991 .

Labels: 3
17
6